Daily Trading Strategy (บ่าย) – บล.ธนชาต
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ธนชาต 
30 พ.ย. 2558

การปรับพอร์ต MSCI ส่งผล SET เคลื่อนไหว “ผันผวน” วันนี้
ดัชนี SET อยู่ที่ 1,361.69 จุด -1.44 จุด -0.11% ปริมาณซื้อขาย 13,230 ล้านบาท
แนวรับ : 1,355 / 1,350 จุด , แนวต้าน : 1,367 / 1,375 จุด
 
สรุปทิศทางและแนวโน้มตลาด
– MSCI ส่งผลให้ SET “ผันผวน” วันนี้: การปรับน้ำหนักลงทุนของ MSCI วันนี้ คาดว่าจะทำให้ SET มีความผันผวนมากขึ้นโดยเฉพาะในช่วงปิดตลาดภาคบ่าย โดยกลุ่มหุ้นที่มีการ “เพิ่ม” น้ำหนักลงทุนอย่าง PTTGC BTS GPSC IMPACT VNG PLAT TIPCO แข็งแกร่งกว่าตลาด ขณะที่กลุ่มหุ้นที่ถูกลดน้ำหนักลงทุนจะมีแนวโน้มอ่อนแอกว่าตลาด ดังรายละเอียดดังนี้:-
1) MSCI Thailand: เพิ่มน้ำหนักลงทุน: PTTGC ลดน้ำหนักลงทุน: KBANK PTT ADVANC SCB CPALL AOT PTTEP TRUE
2) MSCI Thailand Mid Cap:เพิ่มน้ำหนักลงทุน: BTS ลดน้ำหนักลงทุน: BH DELTA TOP ORPC TU IVL BEC HMPRO EA BANPU
3) MSCI Thailand Investable Market Index: เพิ่มน้ำหนักลงทุน: PTTGC GPSC IMPACT VNG PLAT TIPCO SUPER ลดน้ำหนักลงทุน: KBANK MBK PTL PCSGH SIM MONO NOK LOXLEY DSGT PTT
 
– “Selective” ไปก่อน…”ซื้อ” SAWAD MTLS AOT และ INTUCH: ภาพ SET โดยรวมยังอยู่ในช่วงการ “พักฐาน” แนะนำ “Selective” หุ้นที่ผลการดำเนินงานแข็งแกร่ง ราคาหุ้นอยู่โซนแนวรับ อย่าง SAWAD MTLS AOT (การปรับพอร์ตของ MSCI ช่วงปลายตลาด จะเป็นโอกาสในการ “ซื้อ” AOT) ขณะที่การ “ปรับพอร์ต” ของ MSCI เป็นโอกาสในการ “ซื้อ” ADVANC INTUCH (ปันผลสูงสุดในรอบ 3 ปี) และ KBANK (PE 8x)
 
หุ้นที่น่าสนใจทางเทคนิค
SR “ซื้อ” ราคาหุ้นเริ่มมีจังหวะฟื้นตัวยกฐานสูงขึ้นในกราฟระดับชั่วโมง พร้อมปริมาณการซื้อขายเริ่มกลับมาอีกครั้ง รอทดสอบแนวต้านแรกที่ 3.86 บาท ผ่านได้เป็นจังหวะซื้อเก็งกำไรตาม  มีแนวต้านถัดไปที่ 3.96 บาท และเป้าหมายสำคัญบริเวณ 4.12 บาท
INET “ซื้อ” ราคาหุ้นขึ้นต่ออีกครั้งหลังพักฐานไม่หลุดเส้นค่าเฉลี่ยระยะ 1 เดือน สอดคล้องกับเส้นค่าเฉลี่ย 7-14-21 วันเรียงตัวตัดกันทำ Golden Cross สนับสนุนแนวโน้มขึ้น เป็นจังหวะซื้อเก็งกำไร มีแนวต้านแรกที่ 3.56 บาท  และถัดไปที่ 3.70 บาท
TU “ซื้อ” ราคาหุ้นแกว่งฟื้นตัวขึ้นที่แนวเส้นค่าเฉลี่ย 3 เดือน ด้วยแท่งเทียนรูปแบบ Bullish Harami สอดคล้องกับ MACD เป็นบวกต่อเนื่อง มีโอกาสแกว่งตัวขึ้นได้ตามกรอบ โดยมีแนวต้านถัดไปที่ 18.60 และ 19.00 บาทตามลำดับ
 